23/04/2015 | Administración LocalMunicipal
Curtis
Notificación propietarios inmoble avenida Principal nº 45. Curtis

De acordo co disposto no arti.59.5 da Lei 30/1992 de 26 de novembro, reguladroa do réxime xurídico das administracións públicas e do procedemento administrativo común, procédese a notificar o Decreto nº 105 ditado polo sr. Alcalde con data 14 de abril de 2015 mediante a publicación do presente anuncio no Boletín Oficial da Provincia, o que se fai público para coñecemento dos interesados: Con data 14 de abril de 2015, o sr. Alcalde emitiu o seguinte Decreto: Don Javier Francisco Caínzos Vázquez, Alcalde Presidente do Concello de Curtis, provincia da Coruña, en uso das competencias que me outorga a lexislación vixente, e de acordo cos seguintes Con data 24 de marzo de 2015 achégase escrito con R. E. Número 832 polo que se advirte do mal estado da edificación sita no número 45 da avenida Principal de Curtis. Con data 8 de abril de 2015 a arquitecta técnica municipal emite informe ao respecto no que conclúe: “O estado de abandono no que se atopa a edificación está provocando filtracións de auga de chuvia ao interior que aceleran o proceso de degradación do edificio. No estado no que se atopa constitúe un perigo para os veciños, especialmente para os viandantes e para os que fagan uso da construción colindante coa fachada traseira, polo que é necesario que os propietarios do edificio nº 45 realicen de xeito inmediato as actuacións de protección necesarias, en evitación de danos materiais e persoais (arriostamento con andamios, redes de protección, etc.) Así mesmo, nun prazo de vinte días os propietarios deberán achegar un informe técnico redactado por técnico competente, no que se evalúe o estado da construción con obxecto de determinar si é unha ruína funcional e debe ser demolida, ou ben pode ser susceptible de rehabilitación. O informe tamén debe determinar, no seu caso, cales serían as accións que de xeito inmediato deben levarse a cabo para garantir a estabilidade e solidez da envolvente da edificación. Para calquera actuación será preciso contar coa autorización previa da Consellería de Cultura (Patrimonio) por atoparse en área de protección arquitectónica, excepto no caso de risco inminente e polo tanto de urxencia nas actuación que deban levarse a cabo, en cuxo caso autorizarase por Decreto de Alcaldía” Logo de realizar as comprobacións oportunas resulta que a edificación número 45 da avenida Principal de Curtis, é propiedade dos herdeiros de Manuel Vázquez López O art.9, da LOUGA establece: “1. Os propietarios de toda clase de terreos, construcións, edificios e instalacións deberán: a) destinados aos usos permitidos polo planeamento urbanístico. b) Mantelos en condicións de funcionalidade, seguridade, salubridade, ornato público e habitabilidade segundo o seu destino, e con arranxo ás normas de protección do medio ambiente, do patrimonio histórico e da rehabilitación.” O art.199 da LOUGA establece: “Deber de conservación e ordes de execución: “1- Os propietarios de toda clase de terreos, urbanizacións de iniciativa particular, edificacións e carteis deberán mantelos nas condicións establecidas no artigo 9 da presente lei.2- Os concellos ordenarán, de oficio ou a instancia de calquera interesado, mediante o correspondente expediente e logo de audiencia dos interesados, a execución das obras necesarias para conservar aquelas condicións, con indicación do prazo de realización. Cando a entidade das obras o requira, o concello esixirá ao obrigado a solicitude de licenza acompañada do proxecto técnico correspondente.3- Tamén poderán ordenar as obras necesarias para adaptar as edificacións e construcións ao contorno, con arranxo ao establecido no artigo 104 da presente Lei, tales como acabado, conservación, renovación ou reforma de fachadas ou espazos visibles dende a vía pública, limpeza e valado de terreos edificables, e retirada de carteis ou outros elementos impropios dos inmobles. As obras executaranse a costa dos propietarios que estivesen dentro do límite do deber de conservación que lles corresponde, e con cargo aos fondos da entidade que a ordene cando a sobrepasase para obter melloras de interese xeral.4- No caso de incumprimento da orde de execución de obras, a administración municipal procederá á execución subsidiaria da mesma ou á execución forzosa mediante a imposición de multas coercitivas de 300 a 6000 euros, reiterables ata lograr a execución da das obras ordenadas” “1. As medidas que en virtude do deber de conservación hai que adoptar terán como obxectivo, con carácter xeral, conservar a estabilidade e acabado das construcións en condicións tales que non impliquen risco para as persoas ou para os bens; manter os bens de forma que non perturben a salubridade ou a hixiene; e conservar ditos bens de tal modo que, respectando as súas características estéticas, non incidan negativamente na harmonía do entorno. 2. En construcións: a) Condicións de seguridade: as edificacións deberán manterse, nos seus cerramentos e cubertas estancas ao paso da auga, contar coa protección da súa estrutura fronte a acción do lume e manter en bo estado os elementos de protección contra caídas. Os elementos da súa estrutura deberán conservarse de modo que garantan o cumprimento da súa misión resistente, defendéndoos dos efectos da corrosión e axentes agresores, así como das filtracións que poidan lesionar as cimentacións. Deberán conservarse, así mesmo, os materiais de revestimento de fachadas, cubertas e cerramentos de modo que non ofrezan risco ás persoas e aos bens. b) Condicións de salubridade: deberá manterse o bo estado das redes de servizo, instalacións sanitarias, condicións de ventilación e iluminación, de modo que se garanta a súa aptitude para o uso a que estean destinadas e o seu réxime de utilización. Manterán tanto o edificio como os seus espazos libres cun grao de limpeza que impida a presenza de insectos, parásitos, roedores ou animais vagabundos que poidan ser causa de infeccións ou perigo para as persoas. Conservarán en bo estado de funcionamento os elementos de redución e control de emisións de fumes e partículas. c) Condicións de ornato: a fachada das construcións deberá manterse arranxada, mediante a limpeza, pintura, reparación ou reposición dos seus materiais de revestimento. En virtude do disposto na normativa indicada, e demais de aplicación, e de acordo cos antecedentes expostos, esta Alcaldía adopta a seguinte RESOLUCIÓN: 1º – Trasladarlle aos interesados copia do informe da arquitecta técnica municipal para o seu debido coñecemento e aos efectos oportunos.2º - Ordenar que no prazo de cinco días se proceda á adopción das medidas de seguridade necesarias para evitar todo risco de desprendementos sobre a vía pública e propiedades colindantes (procedendo á eliminación controlada das zonas inestables, con revisión en particular de molduras e panos afectados), así como para evitar a entrada de auga no propio inmoble e a afectación que este produce no colindante.3º- Conceder á propiedade do inmoble un prazo de quince días para que formule as alegacións e presente os documentos e xustificantes que estime oportunos en defensa dos seus dereitos e intereses, con carácter previo á adopción dunha orde de execución pola que se requirirá á dita propiedade para que presente, no prazo máximo dun mes, o correspondente proxecto redactado por técnico competente con comunicación de dirección técnica.4º.- Advertir á propiedade do referido inmoble que, en aplicación do deber de conservación e mantemento derivado dos artigos 9 e 199 da Lei/2002 de 30 de decembro, de ordenación urbanística e protección do medio rural de Galicia, serán exclusivamente os propietarios os que deban responder das consecuencias que conleve o incumprimento de dito deber (posibles desprendementos incontrolados, danos a terceiros e similares). Se lle advirte que transcorrido o prazo conferido sen que se presenten alegacións continuarase coa tramitación do expediente ata a súa resolución definitiva. Así o manda e asina o Sr. Alcalde, en Curtis o catorce de abril de dous mil quince” Contra o punto segundo da presente resolución, que pon fin á vía administrativa, poderá optar por: - Interpoñer, con carácter potestativo, recurso de reposición, no prazo dun mes dende o día seguinte ó da recepción da presente notificación, diante do mesmo órgano que a ditou, conforme ao disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común. - Interpoñer directamente recurso contencioso-administrativo ante o Xulgado Contencioso Administrativo da Coruña, no prazo de 2 meses dende o día seguinte ó da recepción da presente notificación, conforme ao establecido no artigos 8.1, 25.1 e 46.1 Lei 29/1998, do 13 de xullo, reguladora da xurisdición contencioso administrativa. Contra o resto de puntos que son actos de trámite, poderá alegar o que teña por conveniente para a súa consideración na resolución que poña fin ao procedemento, segundo o artigo 107 da Lei 30/1992 de 26 de novembro de réxime xurídico das administracións públicas e procedemento administrativo común. Pode exercitar calquera outro recurso que estime pertinente. Curtis, 14 de abril de 2015. A secretaria interventora, Asdo: Rosa Mª Buján Ordóñez.